Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

Eesti kurlingunaiskond Marie Kaldvee juhtimisel on Euroopa meistrivõistlustel võitnud kõik seni peetud kohtumised ning jagab B-divisjonis esikohta Leedu esindusega. Kurlingumeeskonnal on võiduarve veel avamata.
Eesti kurlingunaiskonna esimeseks vastaseks oli Soome esindus, kelle üle saavutati veenev võit tulemusega 11:5. Teiseks vastaseks oli Hispaania, kelle üle saavutati samuti ülekaalukas võit 14:4. Kolmandaks vastaseks oli tugev Inglismaa naiskond. Kohtumine kujunes tasavägiseks ning mängu tulemus selgitati lisavoorus, kuhu mindi seisuga 6:6. Lisavoorus õnnestus Eesti naiskonnal viimase kivi eelis realiseerida ning kohtumine võideti tulemusega 7:6.

Eesti naiskonnas mängivad EM-il kapten Marie Kaldvee, Liisa Turmann, Kerli Laidsalu ja Erika Tuvike.

Eesti meeskonnal (Eduard Veltsman, Mihhail Vlassov, Janis Kiziridi, Igor Dzendzeljuk ja Konstantin Dotsenko) on seni peetud kaks mängu ja kirjas kaks kaotust. Esimene kohtumine Walesi koondisega lõppes tulemusega 2:6. Teiseks vastaseks oli Leedu ning eestlastel tuli tunnistada vastase paremust 9:5.

Esmaspäeval kohtub Eesti naiskond Austria ja Slovakkiaga, mehed mängivad Inglismaa vastu.

Euroopa meistrivõistlused kurlingus toimuvad Rootsis Östersundis. Eesti kurlinguvõistkonnad võistlevad B-divisjonis ning nende eesmärgiks on jõuda kahe parema sekka, et tagada Eestile koht järgmisel EM-il tugevaimas A-divisjonis.
## Pealkiri:

user
Eesti kurlingunaiskond teenis EM-il kolmanda võidu järjest
assistant